**VPRAŠANJA ZA PONAVLJANJE**

V zvezek za gospodinjstvo napiši naslov: »Vprašanja za ponavljanje« in napiši odgovore na vprašanja spodaj. Pomagaj si z učbenikom in zvezkom za gospodinjstvo.

Tema: DENAR

1. Kakšne funkcije ima denar?

Denar je plačilno sredstvo, merilec vrednosti (več kot je izdelek vreden, več denarja je potrebno zanj dati) in hranilec vrednosti (denar, ki ga ne potrebujemo, dajemo na stran – VARČUJEMO in največkrat hranimo na banki).

1. Naštej oblike denarja?

Knjižni denar (hranimo na banki), plastični denar (plačilne kartice), elektronski denar (plačevanje preko spleta).

Plačamo pa lahko z gotovinsko (bankovci in kovanci) ali pa negotovinsko (kreditne kartice, položnice, elektronsko plačevanje).

1. Kakšne oblike plačila uporabljajo tvoji starši, ko kupujete v trgovini?

Odgovor se nanaša na prejšnjo vprašanje in je drugačen od posameznika do posameznika!

1. Zakaj imamo banke?

V bankah nam lahko denar:

* oplemenitijo, v primeru, da na banki hranimo denar in nam plačujejo denarno nadomestilo za varčevanja ali obresti = DEPOZIT,
* v primeru, da se odločimo za večji nakup kot je na primer avto ali stanovanje, si na banki izposodimo večjo količino denarja in odplačujemo po obrokih = KREDIT (bankam je potrebno v primeru kredita, plačevati tudi za obresti).
1. Kako z eno besedo imenujemo štipendijo, žepnino, osebni dohodek, dobitek od iger na srečo..?

Prejemki.

1. Razloži razliko med prejemki in izdatki. Lahko tudi na primeru.

Primer: prejemki so na primer vaša žepnina, ki jo dobite od staršev. Izdatki pa so, ko potrebujete nov svinčnik in ga plačate s tem denarjem.

Primer 2: vaši starši hodijo v službo in vsak mesec dobijo plačo = osebni dohodek. Plača je prejemek. Izdatki pa so račun za elektriko, nakup živil, bencin za avto, servis za avto, nakup potrebščin za šolo..

*Spomnite se igre družinski proračun!*

Tema: VLAKNA

1. Kaj je vlakno? Ali je las tudi vlakno? Pojasni.

Vlakno je podolgovat, tanek, delec snovi iz katerega z različnimi postopki nastanejo tekstilni izdelki (=tekstilje). Lasje, pa tudi dlake so vlakno. Vlakna najdemo v rastlinah pa tudi pri živalih (🡪 dlaka).

1. Kako delimo vlakna glede na izvor?

Glede na izvor delimo vlakna na NARAVNA in KEMIČNA vlakna.

NARAVNA: delimo na rastlinska (bombaž, lan, kokos, konoplja, juta..) in na živalska (svila, volna, zajčja dlaka – angora zajci, kamelja dlaka, kozja dlaka..)

KEMIČNA: delimo na vlakna iz predelane naravne snovi (pridobiva se jih naravne snovi – največkrat iz lesa: viskoza, liocel..) in na sintetična vlakna (akril, poliester, poliamid, elastan..).

1. V katerem letnem času nosimo volnena oblačila?

Nosimo pozimi, da nas greje ampak znano dejstvo je tudi, da volna poleti tudi hladi.

1. Kakšno lastnost ima vlakno, da je primerno za izdelavo tekstilnih izdelkov?

Je zelo dolgo in se ga lahko prepleta. Več vlaken tvori, tekstilni izdelek. Pri umetnih vlaknih se tvori neskončna nit.

1. Naštej 3 vrste naravnih in 3 vrste umetnih vlaken.

Odgovori so pri 2. vprašanju.